**Všeobecné obchodné podmienky**

1. **Úvodné ustanovenia**

Vitaj na platforme shortswrap.com, ktorej prevádzkovateľom je spoločnosť Shorts Wrap s. r. o., so sídlom Rosná 1515/10, 040 01 Košice – mestská časť Juh, Slovenská republika, IČO: 56 348 410, zapísaná v obchodnom registri Mestského súdu Košice, oddiel: Sro, vložka č.: 59878/V. Za účelom používania platformy sme vytvorili tieto všeobecné obchodné podmienky, ktoré upravujú práva a povinnosti pri používaní Platformy vrátane predaja Produktov a poskytovania Služieb.

Pre lepšiu orientáciu v tomto texte používame opakujúce sa pojmy s veľkým písmenom, ktorých význam nájdeš nižšie.

1. **Definície pojmov**
2. V týchto Podmienkach používame nasledovné uvedené pojmy:
3. **DPH** znamená daň z pridanej hodnoty v zmysle Zákona o DPH;

1. **GDPR** znamená nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov);
2. **Kupujúci** znamená osoba, ktorá kupuje Produkty alebo odoberá Služby od Predávajúceho prostredníctvom Platformy; na účely používania Platformy sa Kupujúcim rozumie aj osoba, ktorá má iba záujem o kúpu Produktov alebo odoberanie Služieb, avšak nedošlo k odoslaniu Objednávky;
3. **Kúpna cena** znamená cena Produktu alebo Služby uvedená na Platforme, ktorú uhrádza Kupujúci za dodaný Produkt alebo poskytnutú Službu;
4. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Objednávka** znamená návrh na uzatvorenie Zmluvy;
7. **Orgán dozoru** znamená Slovenská obchodná inšpekcia ([www.soi.sk](http://www.soi.sk)) alebo iná príslušná oprávnená právnická osoba zapísaná v [zozname subjektov alternatívneho riešenia sporov vedenom Ministerstvom hospodárstva Slovenskej republiky](https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1);
8. **Platforma** znamená webovú platformu www.shortswrap.com, prostredníctvom ktorej Predávajúci predáva Produkty alebo poskytuje Služby a Kupujúci kupuje Produkty alebo odoberá Služby;
9. **Podmienky** znamenajú tieto všeobecné obchodné podmienky;
10. **Predávajúci** znamená právnická osoba, fyzická osoba – podnikateľ alebo osoba, ktorá predáva Produkty alebo poskytuje Služby prostredníctvom Platformy a to v rozsahu svojej obchodnej alebo inej podnikateľskej činnosti;
11. **Prevádzkovateľ** znamená spoločnosť Shorts Wrap s. r. o., so sídlom Rosná 1515/10, 040 01 Košice – mestská časť Juh, Slovenská republika, IČO: 56 348 410, zapísaná v obchodnom registri Mestského súdu Košice, oddiel: Sro, vložka č.: 59878/V;
12. **Produkt** znamená akýkoľvek elektronický obsah, ktorý predáva Predávajúci prostredníctvom Platformy;
13. **Reklamácia** znamená uplatnenie práv zo zodpovednosti za vady zakúpeného Produktu alebo odoberanej Služby;
14. **Služba** znamená akákoľvek služba, ktorú poskytuje Predávajúci prostredníctvom Platformy;
15. **Účet** znamená užívateľské konto na Platforme;
16. **Vybavenie reklamácie** znamená ukončenie reklamačného konania odstránením vady predávaného Produktu alebo poskytovanej Služby alebo odôvodnené zamietnutie Reklamácie;
17. **Zákon o alternatívnom riešení sporov** znamená zákon č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov v znení neskorších predpisov;
18. **Zákon o DPH** znamená zákon č. 222/2004 Z. z. o dani z pridanej hodnoty v znení neskorších predpisov;
19. **Zákon o ochrane spotrebiteľa** znamená zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov;
20. **Zákon o predaji na diaľku** znamená zákon č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov;
21. **Zmluva** znamená zmluva uzatvorená medzi Predávajúcim a Kupujúcim prostredníctvom Platformy, na základe ktorej sa Predávajúci zaväzuje dodať Kupujúcemu Produkt alebo poskytnúť Službu a Kupujúci sa zaväzuje zaplatiť Predávajúcemu Kúpnu cenu;
22. **Všeobecné informácie o Platforme**
23. Prevádzkovateľ vlastní a prevádzkuje Platformu, na ktorej môžu jednotliví Predajcovia uverejňovať, propagovať, poskytovať alebo predávať Produkty alebo Služby a jednotliví Kupujúci si môžu prostredníctvom Platformy kupovať tieto Produkty alebo odoberať tieto Služby. Pre vylúčenie akýchkoľvek pochybností platí, že Prevádzkovateľ nepredáva Produkty ani neposkytuje Služby (teda nie je Predávajúcim), ale iba poskytuje Platformu jednotlivým Predávajúcim.
24. Prevádzkovateľ nenesie žiadnu zodpovednosť za akýkoľvek obsah, informácie, chyby, výpadky, nedostupnosť alebo nefunkčnosť Platformy. Prevádzkovateľ nie je zodpovedný za akékoľvek konanie alebo opomenutie konania, plnenie povinností alebo uplatnenie práv Kupujúcich alebo Predávajúcich vyplývajúce zo Zmluvy.
25. **Registrácia Účtu**
26. Registrácia na Platforme je pre Kupujúcich bezodplatná. Údaje pri registrácii je Kupujúci povinný vyplniť pravdivo a kompletne. Za pravdivosť a úplnosť údajov uvedených pri registrácii zodpovedá výlučne Kupujúci pričom za problémy z dôvodu nesprávne alebo neúplne vyplnených údajov nenesie Prevádzkovateľ žiadnu zodpovednosť.
27. Kupujúci je pri registrácii Účtu povinný uviesť nasledovné údaje:
28. meno a priezvisko;
29. adresa;
30. e-mailová adresa;
31. telefónne číslo.
32. Po registrácii Účtu je Kupujúcemu doručený overovací e-mail na ním zadanú e-mailovú adresu pri registrácii. Kupujúci je povinný potvrdiť registráciu Účtu prostredníctvom overovacieho e-mailu.
33. Na Platforme môže mať Kupujúci iba jeden Účet. V prípade, že Kupujúci vytvorí duplicitné Účty, Prevádzkovateľ neskoršie zaregistrované Účty deaktivuje.
34. Prevádzkovateľ si vyhradzuje právo odmietnuť vytvoriť, deaktivovať, obmedziť alebo zrušiť Účet v prípade, ak Kupujúci porušil tieto Podmienky.
35. **Objednávka a uzatvorenie Zmluvy**
36. Kupujúci je pred uzatvorením Zmluvy s Predávajúcim povinný vytvoriť kompletnú Objednávku s požadovanými údajmi a odoslať ju Predávajúcemu prostredníctvom Platformy. Kupujúci nie je povinný mať registrovaný Účet na vytvorenie Objednávky.
37. Kupujúci vytvorí Objednávku priamo na Platforme a to zvolením požadovaného Produktu alebo Služby, uvedením požadovaných údajov, odoslaním Objednávky a zaplatením Kúpnej ceny podľa dostupných spôsobov úhradu Kúpnej ceny.
38. Odoslaním Objednávky Kupujúci potvrdzuje a súhlasí s týmito Podmienkami v plnom rozsahu, pričom tieto Podmienky tvoria neoddeliteľnú súčasť Zmluvy.
39. Odoslaná (a uhradená) Objednávka je (záväzným) návrhom na uzavretie Zmluvy a pôsobí od momentu jej doručenia Predávajúcemu alebo Prevádzkovateľovi. Pre vylúčenie akýchkoľvek pochybností platí, že Prevádzkovateľ nie je zmluvnou stranou Zmluvy (teda nie je Predávajúcim) a nenesie zodpovednosť za dodanie Produktu alebo poskytnutie Služby Predávajúcim.
40. O prijatí Objednávky je Kupujúci informovaný prostredníctvom e-mailu zaslaného Kupujúcemu na e-mailovú adresu uvedenú v Objednávke. Doručenie oznámenia o prijatí Objednávky zo strany neznamená uzavretie Zmluvy. Po doručení oznámenia o prijatí Objednávky sa vykoná overenie dostupnosti Produktu alebo Služby uvedenej v Objednávke. Zmluva je uzavretá až zaslaním potvrdenia Objednávky na e-mailovú adresu Kupujúceho. Potvrdenie Objednávky obsahuje informácie o špecifikácii zakúpeného Produktu alebo Služby.
41. Kupujúci je povinný v Objednávke riadne vyplniť všetky údaje označené ako povinné. V prípade, ak Objednávka nebude vyplnená riadne, tak Predávajúci alebo Prevádzkovateľ je oprávnený Objednávku odmietnuť.
42. **Produkty**
43. Kupujúci na základe Zmluvy kupuje Produkty prostredníctvom Platformy a to formou nadobudnutia nevýhradnej, časovo, vecne a územne neobmedzenej licencie na používanie elektronického obsahu na osobné účely.
44. Produkty sa poskytujú v digitálnej podobe prostredníctvom trvalého uloženia kópie Produktu. Produkt je poskytovaní vo všeobecne akceptovanom formáte, ktorého špecifikácia je uvedená na Platforme alebo vyplýva priamo z charakteru Produktu.
45. Kupujúcemu je dodaný zakúpený Produkt najneskôr do 24 hodín od uzatvorenia Zmluvy a to prostredníctvom e-mailu zaslaného na e-mailovú adresu Kupujúceho alebo prostredníctvom iného spôsobu, o ktorom ho je Predávajúci alebo Prevádzkovateľ povinný informovať.
46. Kupujúci týmto vyhlasuje, že bol riadne poučený a zároveň výslovne súhlasí, že stráca právo na odstúpenie od Zmluvy, ktorej predmetom je dodanie Produktu v zmysle § 7 ods. 6 písm. l) Zákona o predaji na diaľku, keďže Produkt predstavuje poskytovanie elektronického obsahu inak ako na hmotnom nosiči a takéto poskytnutie začalo s výslovným súhlasom Kupujúceho.
47. **Služby**
48. Kupujúci na základe Zmluvy odoberá Služby prostredníctvom Platformy, pričom ide o Služby:
49. poskytovanie recenzovania obsahu dodaného Kupujúcim zo strany Predávajúceho; alebo
50. workshopu alebo konzultácie pre Kupujúceho zo strany Predávajúceho.
51. Kupujúci berie na vedomie, že jednotlivé Služby môžu byť poskytované v rôznych podobách, formách a lehotách, pričom všetky informácie o Službách sú dostupné priamo na Platforme.
52. Dostupnosť poskytovaných Služieb môže byť obmedzená z dôvodu kapacitných dôvodov Predávajúcich, pričom Kupujúci berie na vedomie, že nemá nárok na odoberanie Služby pred uzavretím Zmluvy.
53. Prevádzkovateľ po uhradení Kúpnej ceny za Službu zo strany Kupujúceho kontaktuje Predávajúceho za účelom overenia dostupnosti Predávajúceho a následného poskytnutia Služby. Ak Predávajúci potvrdí dostupnosť a poskytnutie Služby, tak Prevádzkovateľ informuje Kupujúceho o dostupnosti Služby a poskytne Kupujúcemu informácie alebo pokyny o poskytovaní (dodaní) Služby. Kupujúci je povinný dodržiavať pokyny alebo informácie poskytované Prevádzkovateľom alebo Predávajúcim.
54. Kupujúci berie na vedomie, že Predávajúci alebo Prevádzkovateľ je oprávnený ukončiť poskytovanie Služby, ak Kupujúci poruší svoje povinnosti podľa týchto Podmienok.
55. Kupujúci týmto vyhlasuje, že bol riadne poučený a zároveň výslovne súhlasí, že stráca právo na odstúpenie od Zmluvy, ktorej predmetom je poskytnutie Služby v zmysle § 7 ods. 6 písm. a) Zákona o predaji na diaľku, ak došlo k úplnému poskytnutiu Službu, keďže takéto poskytovanie Služby sa začne s výslovným súhlasom Kupujúceho.
56. **Kúpna cena**
57. Odoslaním Objednávky Kupujúci súhlasí s povinnosťou úhradu Kúpnej ceny.
58. Zjavné chyby alebo preklepy v Kúpnej cene nie sú záväzné, pričom Predávajúci alebo Prevádzkovateľ má v takýchto prípadoch právo odmietnuť Objednávku.
59. Kúpna cena sa uhrádza vopred a to bezodkladne po odoslaní Objednávky. Po úhrade Kúpnej ceny nemá Kupujúci nárok na vrátenie Kúpnej ceny s výnimkou prípadov, kedy Objednávka bola odmietnutá alebo nastala iná vada.
60. Kúpne ceny sú uvedené v mene EUR vrátane príslušnej sadzby DPH ako aj iných daní alebo poplatkov podľa všeobecne záväzných právnych predpisov, ak sa aplikujú.
61. Kúpna cena sa uhrádza na účet Prevádzkovateľa, ktorý následne posiela uhradené Kúpne ceny priamo jednotlivým Predávajúcim na základe osobitne dohodnutých podmienok.
62. Ak Kupujúci uhrádza Kúpnu cenu v inej mene ako je mena platby na Platforme, tak banka alebo poskytovateľ spôsobu platby (alebo ich poskytovatelia platobných služieb) môže Kupujúcemu účtovať dodatočné poplatky. V takomto prípade všetky dodatočné poplatky znáša v plnom rozsahu Kupujúci, pričom mu nevzniká nárok na úhradu alebo náhradu takýchto dodatočných poplatkov.
63. Po úhrade Kúpnej ceny je Kupujúcemu do 24 hodín automaticky vygenerovaný a zaslaný daňový doklad (faktúra) za vytvorenú Objednávku. Faktúra sa zasiela na Kupujúcim uvedenú e-mailovú adresu a to výlučne v elektronickej podobe v zmysle § 71 ods. 1 písm. b) Zákona o DPH.
64. **Ochrana spotrebiteľa**
65. Predávajúci zodpovedá za to, že predávaný Produkt alebo poskytovaná Služba spĺňa požiadavky na kvalitu v súlade s charakterom predávaného Produktu alebo ponúkanej Služby a uzavretou Zmluvou. Predávajúci sa zaväzuje Produkt a Službu dodať v požadovanej kvalite, množstve a bez vád. Predávajúci zodpovedá za vady Produktu a Službu, ktoré sa vyskytujú na Produkte alebo Službe pri jeho prevzatí Kupujúcim alebo ktoré sa vyskytnú počas trvania zákonnej záručnej doby.
66. Kupujúci je oprávnený reklamovať Produkt alebo Službu, na ktorých sa vyskytuje vada a to v rámci zákonnej záručnej doby
67. Predávajúci berie na vedomie, že Prevádzkovateľ je oprávnený riešiť celé reklamačné konanie v mene a na účet Predávajúceho. Vzhľadom na tom, že na Platforme predávajú Produkty alebo poskytujú Služby viacerí Predávajúci, Kupujúci sa kedykoľvek môže obrátiť priamo na Prevádzkovateľa za účelom získania dodatočných informácii o Predávajúcom na e-mailovej adrese support@shortswrap.com.
68. Reklamáciu musí Kupujúci uplatniť u Predávajúceho prostredníctvom Prevádzkovateľa bez zbytočného odkladu po tom, čo zistil vadu predávaného Produktu alebo poskytovanej Služby inak právo na Reklamáciu zaniká.
69. Kupujúci uplatní Reklamáciu tak, že na zašle vyplnené reklamačný protokol na e-mailovú adresu: support@shortswrap.com.
70. Pri uplatnení Reklamácie je Kupujúci povinný vyplniť reklamačný protokol. V reklamačnom protokole Kupujúci uvedie svoje identifikačné a kontaktné údaje (meno, priezvisko, adresu bydliska, telefónne číslo a e-mail), presne označí a popíše vadu predávaného Produktu alebo poskytnutej Služby a spôsob, akým sa vada prejavuje, ako aj časové vymedzenie, kedy podľa Kupujúceho došlo k vzniku vady. V reklamačnom protokole Kupujúci ďalej uvedie, ktorý z nárokov zo zodpovednosti za vady si uplatňuje a akým spôsobom žiada prevzatie vybavenej Reklamácie, prípadne ďalšie potrebné údaje.
71. Predávajúci nezodpovedá za prípadné nesprávne údaje uvedené Kupujúcim v ním uplatnenej Reklamácii a za nemožnosť doručenia písomností na Kupujúcim uvedenú kontaktnú adresu.
72. Za deň začatia reklamačného konania sa považuje deň, kedy Kupujúci uplatnil Reklamáciu  u Predávajúceho, t.j. deň kedy bola písomná Reklamácia doručená Predávajúcemu v súlade s bodom 5 vyššie. Ak uplatnená Reklamácia neobsahuje všetky požadované údaje podľa bodu 6 vyššie, reklamačné konanie začína až dňom doručenia všetkých požadovaných údajov. Ak Kupujúci ani na výzvu Predávajúceho nedoplní chýbajúce údaje, Reklamácia bude považovaná za neopodstatnenú.
73. Pri uplatnení Reklamácie doručí Predávajúci Kupujúcemu potvrdenie o prijatí Reklamácie na ním uvedenú kontaktnú e-mailovú adresu. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení Reklamácie. Potvrdenie o uplatnení Reklamácie sa nemusí doručovať, ak Kupujúci má možnosť preukázať uplatnenie Reklamácie iným spôsobom.
74. Predávajúci prešetrí uplatnenú Reklamáciu bez zbytočného odkladu po jej uplatnení a rozhodne o spôsobe Vybavenia reklamácie v zmysle § 2 písm. m) Zákona o ochrane spotrebiteľa. Po určení spôsobu Vybavenia reklamácie sa Reklamácia vybaví ihneď, v odôvodnených prípadoch možno Reklamáciu vybaviť aj neskôr; a v prípadoch, ak sa vyžaduje zložité technické zhodnotenie stavu Produktu alebo Služby, najneskôr do 30 dní odo dňa uplatnenia Reklamácie. Vybavenie reklamácie však nesmie trvať dlhšie ako 30 dní odo dňa jej uplatnenia. Lehoty na Vybavenie reklamácie začínajú plynúť odo dňa riadneho uplatnenia Reklamácie.
75. Po uplynutí lehoty na Vybavenie reklamácie má Kupujúci právo od Zmluvy odstúpiť alebo právo na výmenu Produktu alebo Služby za iný Produkt alebo inú Službu rovnakého charakteru.
76. O Vybavení reklamácie vydá Predávajúci Kupujúcemu písomný doklad najneskôr do 30 dní odo dňa uplatnenia Reklamácie, ktorý je potvrdením o Vybavení reklamácie. Spolu s odovzdaním písomného dokladu o Vybavení reklamácie Predávajúci splní aj svoju povinnosť, ktorá mu z Reklamácie vyplýva. V písomnom doklade o Vybavení reklamácie je Predávajúci povinný uviesť informácie o tom, kedy Kupujúci právo uplatnil, informácie o odstránení vady a o dobe jej trvania. Písomným dokladom o Vybavení reklamácie je kópia reklamačného protokolu s vyplnenou kolónkou Vybavenia reklamácie, prípadne písomné vyrozumenie o Vybavení reklamácie.
77. O Vybavení reklamácie informuje Predávajúci Kupujúceho zaslaním e-mailovej správy spolu s písomným vyrozumením o Vybavení reklamácie a prípadne aj prijímacím - reklamačným protokolom na e-mailovú adresu Kupujúceho.
78. Predávajúci je povinný viesť evidenciu o Reklamáciách a predložiť ju na požiadanie Orgánu dozoru na nazretie. Evidencia o Reklamácii musí obsahovať údaje o dátume uplatnenia Reklamácie, dátume a spôsobe Vybavenia reklamácie a poradové číslo dokladu o uplatnení Reklamácie.
79. Ak sa na predávanom Produkte alebo poskytovanej Službe vyskytne vada, ktorú možno odstrániť, má Kupujúci právo na jej bezplatné, včasné a riadne odstránenie. Predávajúci je povinný vadu bez zbytočného odkladu odstrániť. O spôsobe odstránenia vady rozhoduje Predávajúci.
80. Ak sa na predávanom Produkte alebo poskytovanej Službe vyskytne neodstrániteľná vada, tak Kupujúci môže:
81. požadovať výmenu Produktu alebo Služby, ak predávaný Produkt alebo ponúkaná Služba vykazuje takú vadu, ktorú nemožno odstrániť a ktorá bráni tomu, aby sa Produkt alebo Služba mohla riadne využívať ako Produkt alebo Služba bez vady;
82. požadovať primeranú zľavu z Kúpnej ceny;
83. odstúpiť od Zmluvy, v prípade, ak predávaný Produkt alebo ponúkaná Služba vykazuje takú vadu, ktorú nemožno odstrániť a ktorá bráni tomu, aby sa Produkt alebo Služba mohla riadne využívať ako Produkt alebo Služba bez vady.
84. Kupujúci je oprávnený zvoliť si medzi jednotlivými nárokmi len v prípade, ak túto voľbu oznámi Predávajúcemu vo včas zaslanom oznámení vád (reklamačnom protokole) alebo bez zbytočného odkladu po tomto oznámení. Uplatnený nárok Kupujúci bez súhlasu Predávajúceho nemôže meniť.
85. Voľba medzi nárokmi sa uplatňuje len vždy vo vzťahu k tomu konkrétnemu Produktu alebo Službe, na ktorú sa vzťahuje Kupujúcim uplatnená Reklamácia. Nároky Kupujúceho z viacerých Reklamácií alebo z jednej Reklamácie viacerých Produktov alebo Služieb sa nesčítavajú ani nekumulujú.
86. Predávajúci vybaví Reklamáciu a ukončí reklamačné konanie jedným z nasledovných spôsobov:
87. odstránením vady;
88. výmenou po predchádzajúcej dohode s Kupujúcim;
89. vrátením Kúpnej ceny (pri odstúpení od Zmluvy);
90. vyplatením primeranej zľavy z Kúpnej ceny;
91. odôvodneným zamietnutím Reklamácie.
92. V prípade neoprávnenej alebo neodôvodnenej Reklamácie je Predávajúci oprávnený požadovať od Kupujúceho úhradu odôvodnených nákladov, ktoré vznikli Predávajúcemu v súvislosti s prešetrovaním tejto Reklamácie.
93. Ak Kupujúci nie je spokojný so spôsobom, ktorým Predávajúci vybavil jeho Reklamáciu alebo ak sa domnieva, že Predávajúci porušil jeho práva, má možnosť obrátiť sa na Predávajúceho so žiadosťou o nápravu. Ak Predávajúci na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, Kupujúci má v zmysle § 12 Zákona o alternatívnom riešení spotrebiteľských sporov právo podať návrh na začatie alternatívneho riešenia svojho sporu.
94. Príslušným subjektom na alternatívne riešenie spotrebiteľských sporov s Predávajúcim je Orgán dozoru, pričom Kupujúci má právo voľby, na ktorý z Orgánov dozoru sa obráti. Kupujúci zároveň môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na <http://ec.europa.eu/consumers/odr/>. Informácie o poplatkoch za návrh nájde Kupujúci na internetových stránkach konkrétneho subjektu alternatívneho riešenia sporov.
95. Kupujúci je oprávnený podávať podnety a sťažnosti písomne, a to prostredníctvom e-mailu na: support@shortswrap.com. Predávajúci informuje Kupujúceho o posúdení podnetu alebo sťažnosti e-mailom zaslaným na e-mailovú adresu Kupujúceho.
96. **Duševné vlastníctvo**
97. Všetky práva na Platformu (technológia, obsah, ochranné známky, vzhľad atď.) patria Prevádzkovateľovi (alebo jej jednotlivým poskytovateľom licencií) a Kupujúci používaním Platformy súhlasí s tým, že ju bude používať len na určený účel a pri dodržaní požiadaviek uvedených v týchto Podmienkach.
98. Kupujúci súhlasí s tým, že nesmie monitorovať, kopírovať, získavať (scrape), prechádzať (crawl), sťahovať, reprodukovať alebo iným spôsobom používať akúkoľvek súčasť Platformy na jeho vlastné alebo komerčné účely bez súhlasu Prevádzkovateľa (alebo jej jednotlivých poskytovateľov licencií).
99. Kupujúci je po predchádzajúcej kontrole a schválení zo strany Prevádzkovateľa oprávnený nahrať akýkoľvek obsah na Platformu iba za podmienky, že:
	* 1. neobsahuje žiadne priame alebo nepriame vulgarizmy bez ohľadu na jazyk;
		2. neobsahuje žiadne prejavy nenávisti, vyhrážania, diskriminácie, násilia a akékoľvek sexuálne narážky alebo nezákonnú činnosť;
		3. neobsahuje žiadne politické, rasové, etické alebo náboženské narážky alebo názory;
		4. neobsahuje žiadne propagačné alebo iné komerčné črty;
		5. neobsahuje spam alebo nepravdivý obsah;
		6. neobsahuje žiadne vírusy;
		7. je držiteľom všetkých práv duševného vlastníctva, ktoré sa na tento obsah vzťahujú alebo je oprávnený ho používať na tieto účely;
		8. neporušuje právo na ochranu súkromia iných osôb.
100. Kupujúci vyhlasuje, že je oprávnený používať akýkoľvek obsah nahraný na Platformu a že je oprávnený udeliť Prevádzkovateľovi nevýhradnú, bezodplatnú,  časovo, vecne a územne neobmedzenú licenciu na použitie akéhokoľvek obsahu nahraného na Platformu.
101. Kupujúci udeľuje Prevádzkovateľovi nevýhradnú, bezodplatnú,  časovo, vecne a územne neobmedzenú licenciu na použitie akéhokoľvek obsahu nahraného na Platformu. Prevádzkovateľ je oprávnený použiť akýkoľvek obsah alebo jeho časť na komerčné alebo iné účely.

1. Kupujúci je plne zodpovedný za akýkoľvek obsah a akékoľvek právne nároky voči Prevádzkovateľovi, ktoré s tým súvisia. Prevádzkovateľ nie je zodpovedný za žiaden obsah nahraný na Platformu a vyhradzuje si právo odstrániť akýkoľvek obsah podľa vlastného uváženia.
2. **Ochrana osobných údajov**
3. Predávajúci a Prevádzkovateľ spracúvajú osobné údaje Kupujúcich v súvislosti s predajom Produktov alebo poskytovaním Služieb prostredníctvom Platformy vrátane ďalších spracovateľských činností. Na tieto účely sa Predávajúci a Prevádzkovateľ považujú za spoločných prevádzkovateľov v zmysle čl. 26 GDPR, pričom uzatvorili dohodu spoločných prevádzkovateľov, predmetom ktorej je úprava práv a povinností pri spracúvaní osobných údajov Kupujúcich.
4. V niektorých prípadoch Prevádzkovateľ spracúva osobné údaje Kupujúceho ako samostatný prevádzkovateľ a to najmä v súvislosti s používaním Platformy.
5. Prevádzkovateľ zverejnil na Platforme oznámenie o spracúvaní osobných údajov za Predávajúceho a Prevádzkovateľ ako spoločných prevádzkovateľov vrátane spracovateľských činností, ktoré Prevádzkovateľ vykonáva ako samostatný prevádzkovateľ, pričom toto oznámenie o spracúvaní osobných údajov je zverejnené na Platforme.
6. **Rozhodné právo a riešenie sporov**
7. Tieto Podmienky sa riadia všeobecne záväznými právnymi predpismi platnými a účinnými na území Slovenskej republiky.
8. Všetky spory vzniknuté v súvislosti s týmito Podmienkami alebo Zmluvou sa prednostne riešia mimosúdnou cestou. Prevádzkovateľ, Predávajúci a Kupujúci sú povinní vynaložiť maximálne úsilie na vyriešenie vzniknutých sporov vzájomnou dohodou. Ak Prevádzkovateľ, Predávajúci a Predávajúci nevyriešia vzájomné spory prostredníctvom vzájomnej dohody, tak sú oprávnení obrátiť sa na príslušný všeobecný súd v zmysle príslušných všeobecne záväzných právnych predpisov Slovenskej republiky.
9. **Zmeny Podmienok**
10. Prevádzkovateľ si vyhradzuje právo jednostranne kedykoľvek zmeniť tieto Podmienky počas ich platnosti.
11. Prevádzkovateľ zverejňuje Podmienky priamo na Platforme. Nadobudnutím platnosti a účinnosti nových Podmienok strácajú platnosť a účinnosť pôvodné Podmienky. Nové Podmienky sa aplikujú vždy iba na Zmluvy uzatvorené po nadobudnutí účinnosti nových Podmienok, pričom na predtým uzatvorené Zmluvy sa vzťahujú pôvodné Podmienky.
12. **Záverečné ustanovenia**
13. Tieto Podmienky nadobúdajú platnosť a účinnosť dňom 22.06.2024.
14. Právne vzťahy neupravené týmito Podmienkami sa spravujú najmä Občianskym zákonníkom, Obchodným zákonníkom a ostatnými súvisiacimi právnymi predpismi.
15. Ak sa niektoré ustanovenie týchto Podmienok stane vo vymedzenom rozsahu neplatné, neúčinné alebo nevykonateľné, ostatné ustanovenia týmto nedotknuté zostávajú v platnosti v plnom rozsahu. Prevádzkovateľ v takomto prípade nahradí takéto ustanovenie platným, účinným a vykonateľným ustanovením tak, aby jeho účel a obsah v najvyššej možnej miere zodpovedal pôvodnému ustanoveniu a zamýšľanému cieľu.